b'\n_START_ARTICLE_\nAmalgam\n_START_PARAGRAPH_\nAmalgam je zlitina \xc5\xbeivega srebra s kovinami: natrijem, cinkom, bakrom, srebrom in zlatom.\n_START_SECTION_\nPolemike o zobnem amalgamu in njegovi uporabi v stomatologiji\n_START_PARAGRAPH_\nTa razprava o polemiki zobnega amalgama uokvirja debato o tem ali naj se raba amalgama ("srebro" v zobnih zalivkah) \xc5\xa1e uporablja v stomatologiji. Zagovorniki trdijo, da je uporaba amalgama varna, u\xc4\x8dinkovita in dolgotrajna, medtem ko kritiki trdijo, od leta 1840 bele\xc5\xbeimo trditve, da je amalgam nevaren, ker lahko povzro\xc4\x8di zastrupitev z \xc5\xbeivim srebrom in druge zastrupitve. Zaradi tega nekateri kritiki pravijo, da navkljub rabi amalgama v preteklosti, jo je zdaj treba prekiniti._NEWLINE_Tisti, ki uporabi amalgama ne nasprotujejo izpostavljajo, da je varen, vzdr\xc5\xbeljiv, relativno poceni in enostaven za uporabo. V povpre\xc4\x8dju so amalgamske zalivke dvakrat bolj vzdr\xc5\xbeljive kot kompozitni materiali iz smole in v kraj\xc5\xa1em \xc4\x8dasu jih namestimo. Amalgam je hkrati toleranten do kontaminacije s slino ali krvjo med name\xc5\xa1\xc4\x8danjem (medtem ko kompozitni materiali niso) in je pogosto okoli 20-30\xc2\xa0% cenej\xc5\xa1i. V reviji Consumer Reports trdijo, da mnogi, ki zagovarjajo, da je zobni amalgam nevaren, i\xc5\xa1\xc4\x8dejo "bolezenska stanja" in uporabljajo psevdoznanost, da ustrahujejo bolnike in jih tako preusmerijo na bolj donosne oblike zdravljenja._NEWLINE_Nasprotniki uporabe amalgama trdijo, da so moderni kompozitni materiali mo\xc4\x8dnej\xc5\xa1i. Poleg njihovih trditev o mo\xc5\xbenih zdravstvenih in eti\xc4\x8dnih vpra\xc5\xa1anjih, nasprotniki uporabe amalgamskih zalivk zagovarjajo, da slednje prispevajo k onesna\xc5\xbeenosti okolja z \xc5\xbeivim srebrom. Svetovna zdravstvena organizacija (WHO) poro\xc4\x8da, da zdravstvene ustanove, vklju\xc4\x8dno s stomatolo\xc5\xa1kimi ordinacijami, prispevajo kar 5\xc2\xa0% vseh emisij odpadnih voda \xc5\xbeivega srebra. WHO tudi opozarja, da amalgamski separatorji, name\xc5\xa1\xc4\x8deni v ceveh za odpadno vodo v \xc5\xa1tevilnih stomatolo\xc5\xa1kih ordinacijah, dramati\xc4\x8dno zmanj\xc5\xa1ajo izpust \xc5\xbeivega srebra v sistem javne kanalizacije. Vendar pa kritiki pravijo, da te separatorji niso obvezni v nekaterih dr\xc5\xbeavah ZDA. Opozarjajo tudi na kremiranje zobnih zalivk, kot dodaten vir onesna\xc5\xbeevanja zraka, ki prispeva pribli\xc5\xbeno 1\xc2\xa0% vseh svetovnih emisij._NEWLINE_Polo\xc5\xbeaj Svetovne zobne federacije (FDI) kot tudi \xc5\xa1tevilnih zobozdravstvenih zdru\xc5\xbeenj in agencij za javno zdravje po vsem svetu je, da so posegi v zobe z amalgamskimi materiali varni in u\xc4\x8dinkoviti. Poleg tega je veliko drugih organizacij javno razglasilo, da je amalgam varen in u\xc4\x8dinkovit in opozorili javnost, proti tistim, ki trdijo druga\xc4\x8de. Te organizacije vklju\xc4\x8dujejo kliniko Mayo, Urad za \xc5\xbeivila in zdravila (FDA), Health Canada, Zdru\xc5\xbeenje za Alzheimerjevo bolezen, Ameri\xc5\xa1ka pediatri\xc4\x8dna akademija, Ameri\xc5\xa1ka zveza za avtizem, Agencija za varstvo okolja, Nacionalna zveza za multiplo sklerozo, New England Journal of Medicine, International Journal of Dentistry, Dr\xc5\xbeavni svet proti zdravstvenim goljufijam, Nacionalni in\xc5\xa1titut za zobozdravstvene in kraniofacialne raziskave NIDCR, Ameri\xc5\xa1ka onkolo\xc5\xa1ka zveza, Fundacija za lupus ZDA, Ameri\xc5\xa1ka akademija za medicinsko in klini\xc4\x8dno toksikologijo, revija Consumer Reports Prevention Magazine, in zdravstveni portal WebMD.\n_START_SECTION_\nVplivi na okolje\n_START_PARAGRAPH_\nPojavljajo pa se tudi skrbi za okolje zaradi ve\xc4\x8djih zunanjih stro\xc5\xa1kov, saj je uporaba zobnega amalgama neurejena na zvezni ravni, na primer v Zdru\xc5\xbeenih dr\xc5\xbeavah Amerike. WHO poro\xc4\x8da, da v Zdru\xc5\xbeenem kraljestvu \xc5\xbeivo srebro v amalgamu prispeva 5\xc2\xa0% celotnih emisij \xc5\xbeivega srebra. V Kanadi ocenjujejo, da zobni amalgam doda tretjino \xc5\xbeivega srebra v odpadke kanalizacijskega sistema. Verjamejo, da amalgamski separatorji v stomatolo\xc5\xa1kih ordinacijah lahko drasti\xc4\x8dno zmanj\xc5\xa1ajo to onesna\xc5\xbeevanje kanalizacije. \xc4\x8ceprav v ve\xc4\x8d dr\xc5\xbeavah (New Jersey, New York, Michigan, itd.) zahtevajo namestitev amalgamskih separatorjev, jih vlada ZDA ne zahteva. WHO poro\xc4\x8da, da \xc5\xbeivo srebro iz amalgama predstavlja pribli\xc5\xbeno 1\xc2\xa0% vseh svetovnih emisij \xc5\xbeivega srebra, in da je le ena tretjina vsega \xc5\xbeivega srebra v kanalizaciji prihaja iz stomatolo\xc5\xa1kih ordinacij. Druge \xc5\xa1tudije so pokazale, da je to izjemno pretirana ocena, ki ne odra\xc5\xbea stanje razvitih dr\xc5\xbeav. Glede onesna\xc5\xbeevanja v Zdru\xc5\xbeenih dr\xc5\xbeavah Amerike, je \xc5\xa1tudija, narejena leta 1992, pokazala, da baterije "predstavljajo 86 odstotkov zavr\xc5\xbeenega \xc5\xbeivega srebra, zobni amalgam pa zgolj 0,56 odstotka." \xc5\xbdivo srebro je okoljski onesna\xc5\xbeevalec in zato so WHO, OSHA in NIOSH vzpostavili posebne mejne vrednosti za poklicno izpostavljenost. Ta snov predstavlja zdravstvena tveganja na okoli\xc5\xa1ko prebivalstvo. V ekonomiji, to onesna\xc5\xbeevanje velja za zunanje stro\xc5\xa1ke, ki niso vklju\xc4\x8deni v zasebne stro\xc5\xa1ke uporabe izdelkov na osnovi \xc5\xbeivega srebra. Okoljska tveganja, ki izhajajo iz amalgama, je mogo\xc4\x8de ubla\xc5\xbeiti z amalgamskimi separatorji in ISO je izdal standarde za pravilno ravnanje in odstranjevanje amalgamskih odpadkov, hkrati je bila v nekaterih zveznih dr\xc5\xbeavah ZDA vzpostavljena tudi zakonodaja za uveljavljanje teh standardov. Opozoriti je treba, da je \xc5\xbeivo srebro naravni element, ki je prisoten v celotnem okolju in velika ve\xc4\x8dina onesna\xc5\xbeenja (okoli 99\xc2\xa0%) prihaja iz velikih industrijskih dejavnosti (na primer za proizvodnjo elektri\xc4\x8dne energije iz premoga, hidroelektrarne, jezovi in rudarstvo, ki pove\xc4\x8dujejo koli\xc4\x8dino \xc5\xbeivega srebra v vodi in zraku). S\xc4\x8dasoma \xc5\xbeivo srebro v zraku preide v jezera, reke in oceane, kjer ga porabijo vodni organizmi. Amalgamski separatorji lahko dramati\xc4\x8dno zmanj\xc5\xa1ajo izpust \xc5\xbeivega srebra v sistem javne kanalizacije, vendar v nekaterih dr\xc5\xbeavah niso obvezne. Ko za\xc4\x8dne \xc5\xbeivo srebro iz teh virov vstopati v vodne mase, predvsem kisle vode, se lahko pretvori v bolj strupen metil \xc5\xbeivega srebra._NEWLINE_Kremiranje trupel, ki imajo amalgamske zobne zalivke, pripelje do skoraj popolnih emisiji \xc5\xbeivega srebra v ozra\xc4\x8dje, saj je temperatura pri kremaciji veliko ve\xc4\x8dja od vreli\xc5\xa1\xc4\x8da \xc5\xbeivega srebra. V dr\xc5\xbeavah z visoko stopnjo upepelitev (na primer v Veliki Britaniji), je to postalo \xc5\xbee velik problem. Predlogi za izbolj\xc5\xa1anje polo\xc5\xbeaja so obsegali vse od odstranitev zob, ki vsebujejo amalgam pred upepelitvijo, do name\xc5\xa1\xc4\x8danja absorbcijskih sredstev iz aktivnega oglja ali drugih tehnologij za zajemanje \xc5\xbeivega srebra v toku dimnih plinov. V skladu s programom Zdru\xc5\xbeenih narodov za okolje, se ocenjuje, da se je v letu 2010 v zrak sprostilo pribli\xc5\xbeno 3,6 ton pare \xc5\xbeivega srebra zaradi upepeljevanja, kar je pribli\xc5\xbeno 1\xc2\xa0% vseh svetovnih emisij. Teh emisij je v ZDA vse ve\xc4\x8d, tako zaradi vse ve\xc4\x8dje priljubljenosti kremiranja kot tudi ve\xc4\x8djega \xc5\xa1tevila zob v ustih pokojnika, ki se pove\xc4\x8dujejo zaradi bolj\xc5\xa1ega zobozdravstva. To izhaja iz dejstva, da so amalgamske zalivke zelo vzdr\xc5\xbeljive in relativno poceni, in precej starej\xc5\xa1ih pokojnikov ima veliko tak\xc5\xa1nih zalivk. Glede na delo, opravljeno v Veliki Britaniji, se pri\xc4\x8dakuje, da se bodo emisije \xc5\xbeivega srebra zaradi upepelitev, pove\xc4\x8devale pribli\xc5\xbeno \xc5\xa1e do leta 2020.'